Taller de relaxació i meditació per persones amb ansietat | Terapia de pareja y Terapia familiar | Barcelona, El Vendrell, Tarragona\nEn la meva feina diària, em trobo moltes persones que pateixen ansietat i que no saben molt bé com fer-hi front. M'expliquen coses com aquestes:\nEm costa molt adormir-me a la nit i quan agafo el son em desperto més d'una vegada.\nNo em puc treure les preocupacions de sobre. Se'm posa una cosa al cap i no paro de donar-hi voltes sense poder parar.\nDe vegades amb els nervis, sento una pressió forta al pit i em costa respirar o se m'accelera tant el cor que tinc por que se m'acabi parant.\nTinc molta tensió muscular, em fan mal les cervicals, tinc mals de cap o d'esquena i no aconsegueixo relaxar-me\nEm costa concentrar-me, em distrec amb facilitat perquè el cap em va a 1.000 per hora i no paro de pensar en tot el que he de fer.\nTinc moltes pors i no m'atreveixo a fer algunes coses per no tenir ansietat\nHe tingut una sensació d'ansietat tan forta que fins i tot pensava que estava a punt de morir, ha estat horrible i no vull que em torni a passar.\nPer això he decidit posar en marxa el Taller de relaxació i meditació per a persones amb ansietat i estrès. L'objectiu d'aquest taller és que aprenguis a manejar l'ansietat i l'estrès de forma que no interfereixin amb la teva vida quotidiana i et permetin recuperar el benestar.\nCom funciona el Taller de relaxació i meditació?\nEl Taller de relaxació i meditació per a persones amb ansietat i estrès començarà al mes d'octubre i constarà de 10 sessions setmanals d'una hora i quart cadascuna. El que farem en aquestes sessions és el següent:\nAvançarem en el teu coneixement de l'ansietat en general però sobretot en el coneixement de la teva ansietat. Per fer-ho usarem registres i exercicis d'auto-observació per tal que reconeguis les situacions i moments més difícils per a tu i descobreixis com fer-hi front.\nPracticarem diferents exercicis i tècniques de relaxació i de meditació mindfulness que t'ajudaran a relaxar-te, a descansar millor, a calmar la teva ment... i tot això en diferents postures per tal que puguis aplicar-les siguis on siguis\nAprofundirem en l'origen de la teva ansietat parant atenció a tot el que passa al teu voltant que contribueix a millorar o empitjorar el teu estat d'ànim (relacions personals, família, feina ...) per descobrir noves formes de fer-hi front.\nLes sessions es faran en grups reduïts d'un màxim de 5 persones per tal de poder dedicar-te l'atenció personalitzada que necessites i per tal que puguis aprofitar al màxim tot el contingut del taller.Començarem a l'octubre així que afanya't a reservar la teva plaça.\nAquest taller és per a tu si\nSi pateixes ansietat però tens clar que hi pots posar remei i estàs disposat o disposada a posar-te en marxa per solucionar aquest tema.\nEstàs a punt per aprendre tècniques i exercicis pràctics que amb la pràctica t'ajudaran a portar l'ansietat d'una manera que no interfereixi amb la teva vida quotidiana.\nEt compromets a mantenir la confidencialitat de tot el que es parli durant els tallers per respecte als teus companys i companyes.\nEts una persona complidora i respectes els horaris de realització del taller\nAquest taller no és per a tu si\nCreus que la millor forma per afrontar l'ansietat és la medicació perquè no s'hi pot fer res més\nNo estàs en disposició d'aprendre i practicar tècniques de maneig de l'ansietat i l'estrès\nPenses que el temps tot ho cura i no necessites cap tractament psicològic per millorar.\nEl taller començarà ben aviat. Tingues en compte que les places són limitades i les omplirem per rigorós ordre d'inscripció així que reserva ja la teva plaça. Omple el formulari amb el teu nom, telèfon i e-mail i diga'ns també quines dues o tres possibilitats de dies i hores tens per poder fer el taller.\n`Què aconseguiràs participant al taller\nConeixeràs molt millor la teva ansietat i sabràs posar en marxa les tècniques de relaxació abans que l'ansietat no hagi arribat a nivells massa elevats.\nTindràs un ventall ampli de tècniques de relaxació i meditació que podràs utilitzar per prevenir i afrontar els símptomes de l'ansietat en diferents situacions.\nDescobriràs totes les formes en que es pot manifestar l'ansietat i entendràs com afecta les teves relacions personals.\nHauràs perdut la por a la por i la teva seguretat i confiança en la teva capacitat per fer front a l'ansietat haurà millorat.\nOn es farà i Quin cost té participar en el taller?\nEl taller el farem al Centre de Psicologia la Família, a la Rambla del Vendrell número 22, 3r 1a.\nEl cost total del taller incloent les 10 sessions d'una hora i quart i el material que et facilitaré durant les sessions és de 160€. Tens també l'opció de fer dos pagaments de 80€, un abans de l'inici i el segon al mes de novembre\nTingues en compte que les places són limitades i les omplirem per rigorós ordre d'inscripció així que reserva ja la teva plaça.\nEscriu-me i inclou el teu nom, telèfon i e-mail i diga'ns també quines dues o tres possibilitats de dies i hores tens per poder fer el taller i ben aviat em posaré en contacte amb tu per començar.\nReserva'm una plaça\nSóc psicòloga clínica amb més de 20 anys d'experiència. En la meva feina diària em trobo amb moltes persones preocupades per l'ansietat i per això poso en marxa aquests tallers, perquè aprenguis a conviure i manejar la teva ansietat i puguis tornar a gaudir de la teva vida.\nPatrícia Maguet Levy\nPsicòloga clínica i Terapeuta Familiar\nMamá, papá, soy homosexual\nEs muy posible que como padre o como madre, hayas pensado que la homosexualidad no tiene nada que ver con tu familia. Pero de repente tu hijo o tu hija se sienta enfrente tuyo y te dice “Mamá, papá, soy homosexual” y no sabes cómo reaccionar. En este artículo te quiero dar algunas pistas para que entiendas mejor a tu hij@ y para que ...


Americana Film Fest | La bogeria i Americana\nLa bogeria i Americana\n03 març La bogeria i Americana\nPosted at 16:57h in bloc\tby\tRedacción\nEn aquesta societat i aquests temps en els que vivim, la bogeria sembla haver-se apoderat d’una gran part de la població, de vegades inclús de nosaltres mateixos i els nostres éssers més propers. Com el cine indie sempre reflexa la societat, Americana té un bon grapat de pel·lícules amb la bogeria com a eix central. Passeu i mireu…\nPerquè a Damsel gairebé tots els personatges estan tocats de l’ala. De fet a la majoria de pel·lícules dels germans Zellner tots ho estan. No sembla massa centrat el Samuel Alabaster (Robert Pattinson) realitzant aquest viatge cap al no res a la recerca d’una noia que diu conèixer més del que en realitat coneix. Ni tampoc la Penélope (Mia Wasikowska) és massa de fiar. I els personatges que els acompanyen ni parlem-ne. I el que sol passar és que quan s’ajunten molts bojos en una reunió la cosa no acaba massa bé. Amb tot, els germans Zellner tindran tots els ingredients necessaris per desfermar la bogeria dels personatges i la seva pròpia. I és molta.\nUn altre director que sempre parla de personatges que estan al límit de la salut mental és l’Alex Ross Perry. A Her Smell tensa una mica més la corda i la Becky (Elisabeth Moss) pateix problemes mentals seriosos. Cantant punk de passat exitós, ara la seva vida és un infern ple de paranoia i depressió, accentuat tot pel consum descontrolat d’alcohol i drogues. Submergint-nos en la bogeria del seu personatge, ajudant-se dels excessos d’una actriu entregada a la causa i amb uns estridents recursos estètics de direcció, Her Smell és una baixada als inferns d’una ment malalta. Sense xarxa. Amb totes les conseqüències.\nI un altre que està ben sonat és el protagonista de Relaxer, la darrera (si, també bogeria) del director Joel Potrykus. Abbie (una altra vegada Joshua Burge) és un gamer que viu sense sortir de la seva habitació. Entre repte i repte se li apareix un d’irrevocable: superar el nivell 258 de Pacman, proesa que ningú ha aconseguit mai perquè sembla que el joc té un error informàtic. L’absoluta bogeria i paranoia s’apoderarà d’un personatge condemnat a viure des d’un sofà del que no és pot aixecar i que només podrà contactar amb l’exterior a través de les visites que rebrà de personatges d’allò més estrafolaris. Normalet tot, vaja.\nA Madeline’s Madeline, la seva directora, la Josephine Decker anirà uns passos més enllà i intentarà que veiem el món amb la mirada d’una noia de catorze anys amb problemes mentals i emocionals, la Madeline (Helena Howard) que a través de les classes d’improvisació i interpretació d’una petita escola de teatre, descobreix una manera única d’expressar el seu món interior i explorar la seva relació amb els demés. Una experiència formal molt al límit, molt més sensorial que narrativa. Una forma única de sentir-nos part de l’estrany món interior de la protagonista.\nI parlant de bogeria tot el que succeeix a An Evening with Beverly Luff Linn és de frenopàtic. Individus infinitament estranys i situacions on el deliri és l’estat habitual. Encapçala aquesta galeria de personatges la Lulu (una desfermada Aubrey Plaza) casada amb un tipus ridícul, amb companys de feina esperpèntics i que de sobte, decideix abandonar-ho tot per anar a trobar una altre personatge ben sonat, que anuncien per la tele i que sembla que donarà un espectacle en un hotel proper. Les situacions passadíssimes de voltes estan assegurades. Ningú sembla estar en el seu sa judici. Ni tan sols el director.\nI també plena de personatges estrafolaris que bordegen la bogeria està The Golden Boat, un projecte americà del director xilè Raoul Ruiz que va estar perdut durant molt de temps i que va poder rescatar el MOMA molts anys després de la seva primera exhibició al Festival de Rotterdam, a on va guanyar el premi del públic l’any 1991. Un projecte amb una exhibició ja de per si molt boja que ens vindrà a presentar el Jordi Torrent, un dels seus productors. The Golden Boat ens mostra el deambular d’un crític de música i un assassí en sèrie tocat de l’ala que emprenen un viatge absurd pel Manhattan dels 90 on no hi falten bohemis internacionals, hipsters amb molts aires i femmes fatales. El millor de cada casa…\nEstà sonat el Bill Murray? Per què diu la llegenda urbana que apareix a festes d’aniversari anònimes que comparteix amb la gent per després anar-se’n sense deixar rastre? Per què de sobte te’l pots trobar a un bar servint copes o en una festa universitària fregant plats? Intentar resoldre tots aquests perquès és l’objectiu del documental The Bill Murray Stories: Life Lessons Learned from a Mythical Man. I més enllà de demostrar la seva veracitat, el director Tommy Avallone vol trobar també els motius pels que el Bill Murray actua així. És un boig o una ment lúcida? O com sol passar els extrems es toquen i es fusionen? Bill Murray. Tot un personatge.\nPasseu i mireu. I tant de bo sortiu indemnes…\nPalmarés de la vuitena edició - 03/15/2021\nAprofita l’últim cap de setmana - 03/12/2021\nAmericana Film Fest continua a Filmin i Madrid - 03/08/2021


El que és nou\nPer . Dij, 15/07/2021\na Cristianisme i Justícia\nLa creativitat és la paraula màgica d’avui. És el talismà dels actuals polítics quan afronten la problemàtica social, forma part dels currículums de les millors universitats i és un factor determinant en les entrevistes de feina. Aquesta omnipresència en el nostre món es troba àmpliament recolzada per una exhaustiva investigació com els trenta anys de la excel·lent revista especialitzada “Creativity Research Journal” en la que destacats acadèmics aprofundeixen constantment en les seves fonts i analitzen com se la pot estimular.\nPerò, què entenem realment per creativitat? El Diccionari de l’Institut d’Estudis Catalans la defineix com “la capacitat de crear”, i “crear” com “fer, compondre una obra o una cosa que abans no existia”. En altres paraules, que apareix per primera vegada. És a dir, la creativitat té a que veure amb allò que és nou. Avui en dia, l’encanteri del que és nou incita a una frenètica carrera per posseir l’últim producte, es tracta d’una insaciable set de novetats que cada dia rep un nou impuls estimulada per la constant millora de les marques.\nAra bé, aquesta finalitat consumista de la creativitat humana desperta alguns dubtes. Per què s’aplica generalment a les coses materials? La dimensió confortable de la vida, és la única que necessita prosperar? No hauria també de posar-se en joc la creativitat per desenvolupar la nostra personalitat i impulsar els valors espirituals?\nAquesta darrera pregunta normalment rep una resposta afirmativa, però és més aviat una contestació teòrica perquè es més fàcil dir-ho que fer-ho. De totes maneres, si ho fem la historia mostra els beneficis extraordinaris que en resulten quan una persona acull allò que apareix per primera vegada en la seva experiència interna. Per exemple, en fer-ho, Saül de Tars arribà a ser sant Pau, Íñigo de Loiola es transformà en sant Ignasi i Mohandas Karamchad Gandhi es va convertir en Mahatma Gandhi.\nEl que ells varen realitzar en una mesura eminent nosaltres també podem fer-ho en una mida més humil perquè tots compartim la mateixa natura humana. Naturalment, el que cal fer es entrar en el propi interior i prendre’s seriosament el que succeeix. Resulta també curiós que justament aquestes tres personalitats semblen confirmar que quan més s’aprofundeix en l’experiència interna, més fecunda és l’acció externa.\nLa vida de sant Ignasi durant el període de Manresa ens ofereix un bon exemple d’aquesta comesa interior. Captivat completament per Déu, Ignasi s’esforçà per tenir un coneixement íntim de Jesús i servir-lo generosament. Va adoptar un dur estil de vida com a penitencia pels pecats passats, vivia a l’Hospital de Manresa, cada dia demanava caritat, no bevia vi ni menjava carn excepte els diumenges, pregava set hores diàries, participava diàriament a la missa i setmanalment s’apropava a rebre els sagraments, llegia els evangelis i escrivia els sentiments del seu interior, gaudia amb les misses cantades. Es traslladava caminant a tot arreu. Conversava amb gent espiritual, especialment el seu confessor. També ajudava a qui l’anava a trobar buscant el seu consell. Varies vegades va gaudir de la consolació del Senyor fins que va començar patir angoixes, experiències turmentoses que varen refredar les seves expectatives espirituals i de les que solament es va alliberar quan va ser d’alguna manera conscient del dinamisme dels seus pensaments. No obstant aquestes tribulacions, els seus records destaquen la perseverança i la determinació amb les que ell es mantenia en l’esmentat estil de vida.\nUn dia, a pesar de la seva tenaç determinació d’abstenir-se de menjar carn, li va aparèixer interiorment una imatge de menjar carn junt amb un fort sentiment de fer-ho d’ençà d’aquell dia. Aquest moviment intern era nou en Ignasi, clarament oposat als seus desitjos de fer extraordinàries penitencies que ell covava des de la seva conversió a Loiola, després d’haver llegit en la Vita Christi de Ludolf de Saxònia que el dejuni era el medi per arribar a la unió amb Déu.\nInesperadament s’havia manifestat una perspectiva completament nova i, a partir d’aquest moment el seu relat biogràfic canvia passant a descriure els dons que Déu li va dispensar a Manresa i que ell va rebre amb agraïment.\nIgnasi va acollir aquesta nova concepció acompanyada per un sentiment de certesa indubtable, una seguretat que era decisiva. Alguns anys més tard en el llibre dels Exercicis Espirituals ell afirmaria que aquesta experiència d’una completa certesa era una de les pedres de toc per discernir la intervenció de Déu en la vida de les persones.\nCom va aflorar aquesta nova perspectiva? El fet parla eloqüentment de l’acció de la gràcia divina, una causa última que no podem controlar. També es pot pensar que l’inconscient va jugar un paper essencial, ara però aquest tampoc es pot analitzar. Per tant, en la nostra recerca hem de deixar de banda aquests dos factors i conformar-nos amb la descripció objectiva que en fa Ignasi, ja que algun tipus d’acció humana va haver d’estar implicada, encara que només fos com a preparació.\nIgnasi afirma que tot i la seva ferma determinació de dejunar, se li va aparèixer una imatge de carn acompanyada d’una fort sentiment a menjar-ne d’ençà d’aquell moment. No diu que sentís gana, que algú li oferís carn o que el seu confessor li aconsellés menjar-ne. Les seves paraules suggereixen que ell no va fer res deliberat perquè li vinguessin aquella imatge i aquell sentiment.\nPer tant, descartades les influencies externes, sentir fam i la seva pròpia voluntat, la clau de l’assumpte rau en el dinamisme del seu món interior.\nAra no es pot entrar a considerar les arrels psicològiques de la transformació interior d’Ignasi però sí podem donar una ullada al que prestigiosos científics diuen al respecte.\nRamón Maria Nogués, professor emèrit de Biologia Antropològica, recorda que la neuropsicologia contemporània concep els éssers humans com a una unitat estricta, rebutjant el model dualístic de ment-cos. El sistema nerviós i el sensorial, els processos biològics i els emocionals, els factors cognitius i els socials es troben íntimament entrellaçats i aquesta interconnexió és quelcom específic del cervell, que sempre reacciona com una única realitat unint els diferents sistemes de percepció i els diferents nivells de consciència.\nEl reconegut psiquiatra britànic Iain McGilchrist, qui comparteix aquesta visió unitària de la ment, n’especifica el concret dinamisme en la seva teoria “The Divided Mind”. Afirma que les dues meitats del cervell tenen diferents perspectives sobre el món i prioritzen diferents valors. L’hemisferi dret elabora una visió intuïtiva, penetrant i carregada de valors del món que ens envolta, està oberta a allò que es presenta d’improvís, i ofereix aquell “plus de realitat” que dona sentit al món, és el fonamental, “el patró”. L’esquerra, fonamentat en una atenció que focalitza estretament, redueix les coses a la certesa racional, gestiona tasques, tot ho torna explícit, treballa allò que és útil, és “l’emissari”. Cal dir que no són dues funcions diferents, les dues parts es troben involucrades en totes les possibles activitats del cervell, distingint-se en la manera en la que ho fan, són asimètriques.\nMcGilchrist sosté que aquestes diferencies són molt rellevants per viure plenament com a humans i que ambdós lòbuls juguen un rol determinant en la manera que cadascú té de concebre el pensament, l’emoció, la música, el llenguatge, la moral, el jo, etc. Els dos lòbuls haurien de fer-aquesta acció conjunta en una relació de proporció. Aquest indispensable equilibri, visible en el Renaixement, ha desaparegut en la nostra cultura occidental. La seva situació paradoxal -més rica però més infeliç, amb un alt nivell d’interconnexió però sentint desesperadament la solitud- és resultat directe d’haver prioritzat l’hemisferi esquerra en detriment del dret.\nA més, l’alt nivell de vida d’Occident ha alimentat la creença que l’hemisferi esquerra és l’única manera d’entendre i gestionar adequadament el món. En conseqüència, es frustra qualsevol intent de buscar una solució fora d’ell mateix. La cultura occidental, refermada en la seva postura, es mou únicament en aquest estret espai interpretatiu.\nTornant a Ignasi, ell va perseverar fent accions quotidianes coherents amb els seus ideals. Dur a terme aquella varietat de humils però específiques accions humanes implica la participació conjunta d’actituds, sentiments, funcions mentals i el cos sencer. Això és el que Ignasi va estar fent fins que interiorment se li va obrir un nou camí i això amb tanta certesa que mai en va poder dubtar.\nTot i així, no és suficient que quelcom nou aparegui, cal també acceptar-ho. Ignasi tot i tractant-se d’una idea aparentment irrellevant l’acollí. Podia haver-la descartat per la seva trivialitat o per no conformar-se amb el pensament col·lectiu. L’absoluta certesa que va sentir li garantí ser la voluntat de Déu i en seguir-la va començar una nova forma d’apropar-se a Déu. Anys més tard, després d’haver-se fet completament conscient d’aquestes troballes, les va formular amb precisió per tal que fossin d’ajut a altres.\nResumint, un estil de vida integrat, perseverança, discerniment dels petits moviments interns i acceptació d’aquests són medis ordinaris amb resultats creatius que poden impulsar la existència humana cap a horitzons nous. Aquests suggeriments ignasians, són gaire diferents dels que es troben en les revistes especialitzades? No estan tots aquests passos a l’abast de tots nosaltres?\n[Imatge de chenspec a Pixabay]\nThe post El que és nou appeared first on Blog CJ.\nBloc del Centre d'Estudis Cristianisme i Justícia\nL’Esperança és simplement optimisme? (4): qui viu en l’esperança no calcula\nGrietas en el muro XXXVII: Rebajas éticas y sostenibles\nRefer la vida. Divorci, acollida i comunió\nSi usted piensa que la educación es cara, pruebe con la ignorancia\nL’Esperança és simplement optimisme? (2): Les arrels de la nostra esperança. L’apertura als altres.\nTiempo de Dios en Perú\nDigues-me la resposta tu


Booking.com: Hotels a Santa Luzia, Portugal. Reserva el teu hotel!\nCerca hotels a Santa Luzia\nA Santa Luzia i als voltants\nDestinacions populars a a prop Santa Luzia\n(a 8.2 km de Santa Luzia)\nPuntuació a partir de 134 comentaris: Fabulós, 8.7\nAquest hotel de 4 estrelles es troba al costat del parc aquàtic d'Aquashow. Ofereix habitacions amb balcó privat, piscines cobertes i exteriors, una banyera d'hidromassatge i un gimnàs. Més informació…\ndes de $122,83\n(a 9.2 km de Santa Luzia)\nPuntuació a partir de 275 comentaris: Bé, 7.4\nAquest hotel està situat entre Vilamoura i Vale do Lobo i disposa d'una terrassa, un jardí i 2 piscines exteriors. Més informació…\ndes de $22,63\n(a 9.5 km de Santa Luzia)\nPuntuació a partir de 110 comentaris: Molt bé, 8.2\nAquest complex està situat a Vilamoura i ofereix vista panoràmica sobre el camp de golf, de 27 forats, i habitacions luxoses amb balcó o pati privat. També disposa de piscines cobertes i exteriors. Més informació…\ndes de $129,69\n(a 9.9 km de Santa Luzia)\nOffering an infinity pool blending with the Atlantic, the luxury 5-star Conrad Algarve is set in the golfers’ paradise Quinta do Lago. Més informació…\ndes de $314,46\n(a 10.3 km de Santa Luzia)\nPuntuació a partir de 88 comentaris: Fabulós, 8.7\nL'As Cascatas està situat a Vilamoura i ofereix suites elegants amb balcó amb vista sobre els jardins del complex o el camp de golf. Disposa de 6 piscines, un gimnàs i pistes de tennis. Més informació…\ndes de $510,73\n(a 10.5 km de Santa Luzia)\nPuntuació a partir de 180 comentaris: Fabulós, 8.6\nAquest complex de luxe, situat en un parc natural que hi ha a prop de la localitat de Vilamoura, acull diverses piscines exteriors amb forma de llac i salts d'aigua i un spa d'estil futurista molt...\ndes de $148,95


Si estàs pensant a col·locar-te facetes dentals has de saber que no totes les persones són aptes per a aquest tipus de tractament. En aquest article et donem les indicacions generals perquè descobreixis si tu ets un dels candidats ideals, però és important que tinguis en compte que en tots els casos és un professional el que ha d’examinar el teu cas.\nQuins problemes soluciona un tractament de facetes dentals?\nEl primer que s’ha de tenir en compte és que les facetes dentals no poden solucionar tots els problemes estètics. En alguns casos es recomanen un altre tipus de tractaments, com el blanqueig dental o l’ortodòncia. Entre els problemes que solucionen les facetes trobem:\nProblemes que solucionen les facetes\nDents tacades severament, en els quals el tractament de blanqueig dental no és eficaç amb taques extremadament fosques.\nImperfeccions menors en l’estructura de les dents, ja que les facetes aconsegueixen ocultar els encenalls, esquerdes, i les dents amb petites fractures.\nProblemes estètics coexistents tals com a dents lleugerament tortes, una dent astellada o diverses dents tacades, els tres problemes poden arreglar-se amb un únic tractament de facetes dentals.\nQuè es necessita per ser apte per a un tractament de facetes dentals?\nEncara que es tingui un dels problemes esmentats anteriorment que puguin solucionar-se amb un tractament de facetes, s’han de tenir en compte altres factors que faran que siguem o no siguem aptes per a aquest tipus de solució.\nQui pot sotmetre’s a aquest tractament?\nEls pacients que tinguin suficient esmalt dental. Si no hi ha esmalt suficient, la faceta dental no tindrà una superfície d’unió el bastant forta.\nPersones amb una bona salut bucal en general. Abans de sotmetre’s a qualsevol procediment d’odontologia estètica, és important tenir unes dents i unes genives saludables.\nÉs imprescindible tenir una bona higiene dental. Això és a causa que les facetes es col·loquen en la superfície de les dents naturals, és vital mantenir-los saludables mitjançant raspallat regular, ús del fil dental i visites periòdiques al dentista.


Zapatero assegura que els impostos no seran més alts que quan va arribar al govern\nLa sessió de control del Congrés dels Diputats ha tornat a tenir la pujada d'impostos, com ja es preveia, com a protagonista principal, i ha estat motiu, a més, d'un nou enfrontament entre el PSOE i el PP. El líder popular, Mariano Rajoy, ha acusat el president espanyol, José Luis Rodríguez Zapatero, d'incomplir el programa electoral. Zapatero li ha respost que la pressió fiscal no superarà la que es van trobar en arribar al poder, després de governar el PP.\n16/09/2009 - 09.20 Actualitzat 16/09/2009 - 15.12\nEl president del govern espanyol, José Luis Rodríguez Zapatero, ha insistit en la necessitat de la pujada d'impostos per preservar la protecció social i aconseguir més drets. Ha estat en resposta a acusacions que li ha llançat l'oposició per aquesta decisió. Zapatero ha afirmat que governar suposa prendre decisions "a vegades més amables", però que en altres ocasions "exigeixen més compromís i responsabilitat".\nTot plegat ha estat en resposta a la pregunta del líder de l'oposició, Mariano Rajoy, sobre què havia canviat perquè decidís apujar els impostos 15.000 milions d'euros després d'haver promès no fer-ho. Zapatero li ha recordat al líder popular que quan va arribar al poder, la pressió fiscal era del 34,5% del PIB, mentre que ara és el 32,8%.\nLes crítiques del diputat de CiU Josep Sánchez Llibre també han tingut com a blanc la reforma fiscal, que ha qualificat de "greu error", per generar llocs de treball. Sánchez Llibre ha afirmat que els ciutadans no volen pagar més impostos. Això, després que Zapatero assegurés aquest dimarts al Senat que la majoria d'espanyols accepten la pujada.\nAprovada la proposta per crear un parc de pisos de lloguer de 400 euros\nEl Congrés rebutja suprimir l'impost de successions\nZapatero insisteix en la pujada d'impostos\nExperts valoren la pujada d'impostos\nZapatero defensa les seves mesures per sortir de la crisi


Els metros intercanvien experiències d‘estalvi energètic | Hora Punta\nRedacció / 04.09.14 - 09:24h\nUns quaranta tècnics i experts de vint operadors de metro i trens suburbans de tot el món participen en el taller sobre estratègies d'estalvi energètic que ha organitzat TMB en col·laboració amb les agrupacions internacionals de "benchmarking" (intercanvi i comparació de bones pràctiques) NOVA, CoMET i ISBeRG.\nEl taller ha de permetre als participants compartir experiències de reducció de consums elèctrics en xarxes ferroviàries, tant pel que fa a l'energia de tracció com a la d'instal·lacions, així com els efectes en matèria d'emissions, entre d'altres aspectes que formen part de les prioritats en la gestió del transport públic en el context econòmic i ambiental actual. Les sessions tenen lloc a l'Espai Gaudí.\nEls participants van tenir ocasió de visitar ahir les instal·lacions de la línia 9/10, línia automàtica i exemple de gestió eficient de recursos. Avui a la tarda rebran una explicació detallada del projecte col·laboratiu europeu SEAM4US, que impulsa el desenvolupament de tecnologies avançades per al control òptim de l'energia i en què participa TMB. A continuació visitaran l'estació de Passeig de Gràcia de la línia 3, que dins d'aquest projecte integra des de principis del juliol diferents mesures de monitoratge i anàlisi ambiental amb l'objectiu de reduir els consums.


Ràdio Balaguer - L'ajuntament de Balaguer substitueix el paviment d'una part de la vorera entre el Passatge Gaspar de Portolà i el Carrer de la Banqueta per evitar relliscades dels vianants.\nL'ajuntament de Balaguer substitueix el paviment d'una part de la vorera entre el Passatge Gaspar de Portolà i el Carrer de la Banqueta per evitar relliscades dels vianants.\nLa Paeria de Balaguer està duent a terme la substitució del paviment d'una part de la vorera entre el Passatge Gaspar de Portolà i el Carrer de la Banqueta i de la part d'accés al pont nou per aquesta banda. L'objectiu, segons explica el paer en cap, Jordi Ignasi Vidal, és evitar relliscades dels vianants.\nPel que fa a l'altre costat de vorera, segons el paer en cap, s'està estudiant tècnicament com poder-la adequar, ja que compta amb un pendent més fort que la de la banda esquerra sortint de la plaça.\nD'altra banda, en aquests moments també s'està fent la reforma i millora de la vorera situada entre el carrer Urgell i el carrer Cadí, on també es fa la substitució de totes les canonades de fibrociment que hi havia fins ara.


Diferents entorns naturals per gaudir d'un bon àpat amb la família o els amics\nÉs temps de calçotades. Temps de trobades amb amics, familiars i companys de feina. Una tradició marcada en vermell per tots els catalans i catalanes i que cada cop guanya més adeptes arreu del territori. Es tracta doncs, d'un fenomen social que s'ha convertit amb el pas del temps en tot un ritual. Quelcom místic. Un producte que en temps de la història antiga s'hagués elevat a l'Olimp. El mateix deu dels déus, Zeus, hagués organitzat una calçotada amb Posidó, Apol·lo i Atenea entre d'altres. De fet, tornant a la qüestió terrenal, aquesta és una tradició que els mateixos catalans hem convertit en tot un art.\nPerò com qualsevol artista, tota creació té la seva particular i minuciosa elaboració, i en el cas de les calçotades; l'organització. La paraula clau d'aquest esdeveniment. I la primera pregunta és senzilla: on fem la calçotada? Silenci. Ningú diu res... No passa res! Surtdecasa t'ho posa fàcil. A continuació et proposem els 10 millors llocs a l'aire lliure del Camp de Tarragona per fer una calçotada o qualsevol altre pícnic!\n1. L'Albareda de Santes Creus\nEl Camp de Tarragona té el privilegi de tenir un dels únics boscos de Ribera de Catalunya. Es tracta de l'Albareda de Santes Creus, una extensió de 12 hectàrees de bosc frondós i amb arbres molt alts com els àlbers i els oms. Aquesta zona està acompanyada del riu Gaià, formant un espai natural fluvial molt peculiar. De fet, l'any 1992 fou declarat patrimoni d'espai d'interès natural per la Generalitat. En aquest indret hi ha una àrea de lleure amb barbacoes, taules i una font. Un espai d'allò més agradable per passar una bona estona en família.\n2. Ermita de Sant Sant Salvador\nL'ermita de Sant Salvador es troba a poc més de quatre quilòmetres del poble de Margalef, dins del Parc Natural del Montsant. Aquest santuari va ser construït al segle XVI i destaca per la seva ubicació. Tal com es pot veure a la fotografia l'edifici està sota una gran i immensa roca. Al costat de l'ermita hi ha un espai amb barbacoes per cuinar qualsevol cosa, una font i diverses taules. Des d'aquí es poden realitzar tot tipus d'excursions a la Serra del Montsant.\n3. Riu Anguera, a Pira\nAl bell mig del centre de la Conca de Barberà trobem el poble de Pira. Un municipi que rep un dels afluents del Francolí, el riu Anguera. Prop d'aquest trobem una bonica i excepcional zona de pícnic que farà les delícies dels més petits. Després de la calçotada us proposem fer un passeig seguint el curs del riu per tal de gaudir de la variada vegetació de la ribera.\n4. Ermita de Santa Magdalena\nÉs coneguda com la "catedral del Montsant" a causa de les grans dimensions que té, això la diferència d'altres santuaris. L'ermita de Santa Magdalena, situada molt a prop d'Ulldemolins, és una de les opcions més clàssiques per passar un diumenge en família. Es troba als peus del Montsant i és punt d'inici de nombroses excursions i rutes. L'ermita té una àmplia àrea de lleure amb barbacoes i taules. A més, els més petits s'ho passaran d'allò més bé perquè hi ha un terreny molt gran per jugar i descobrir la natura.\n5. Parc del Llorito\nAquesta és una de les àrees més grans del Camp de Tarragona per celebrar una calçotada amb els amics o la família. Al costat del Santuari del Llorito, prop de Tarragona, trobem l'àrea lúdico-esportiva del Parc del Llorito. Un entorn de fàcil accés i amb unes excel·lents vistes de cara al mar. L'espai disposa d'una vintena de taules, nombroses barbacoes i una zona infantil per als més petits.\n6. Cova de Santa Llúcia\nSi teniu ganes de passar un dia agradable i alhora conèixer la història del territori, aquesta és la millor opció. La Cova de Santa Llúcia, situada a la Bisbal de Falset, és una balma de grans dimensions on neix una font d'aigua potable que, segons la tradició, té el poder de curar els mals de vista. Durant la Guerra Civil aquest indret fou habilitat com a hospital de campanya per a les tropes republicanes. A més, també s'hi han trobat eines de sílex del Paleolític Superior. A la zona de pícnic, que consta de quatre taules i cinc barbacoes, hi ha diversos plafons informatius amb fotos i dades. Una bona opció per combinar història i natura.\n7. Font de la Teula\nEns trobem en un magnífic indret verd i frondós, un paratge natural presidit pel monestir de Santa Maria de Poblet, tomba dels antics comtes-reis de la Corona d'Aragó i Catalunya. El parc natural de Poblet és la zona verda d'aquest indret i dins d'aquesta àrea s'amaga La Font de la Teula. Un gran espai amb una desena de taules i barbacoes, diferent i únic per gaudir de la calçotada amb amics i família.\n8. Ermita de Sant Josep\nA menys de 2 quilòmetres de Montblanc trobem aquesta ermita de petites dimensions construïda durant el primer terç del segle XVIII. En el curs de la guerra civil espanyola va ser destruïda i no va ser fins uns anys més tard que no va quedar restaurada. Es tracta d'un dels llocs més visitats de la Conca de Barberà per celebrar tot tipus de trobades. Consta amb una bona quantitat de taules, bancs, barbacoes i espais per a què els més petits puguin jugar. A més, hi ha aixopluc per si fa mal temps.\n9. La Coma, a Colldejou\nEntre el límit de la comarca entre el Baix Camp i el Priorat trobem el poble de Colldejou. Punt de referència pels excursionistes del territori, sobretot per l'emblemàtic cim de La Mola, la muntanya que custodia el poble. Ben a prop del municipi, a tan sols 200 metres, trobem l'àrea de lleure de La Coma. Un espai amb taules i barbacoes ideal per fer una calçotada i gaudir d'un bon dia solejat.\n10. Ermita de la Mare de Déu de la Riera\nSituada a tan sols 800 metres de les Borges del Camp, l'ermita de la Mare de Déu de la Riera és una edificació modernista de principis del segle XX obra de l'arquitecte Francesc Berenguer i Mestres. El santuari va quedar destruït l'any 1939 per la Guerra Civil i es restaurà el 1954 sota la direcció de l'arquitecte reusenc Francesc Adell. L'ermita de la Mare de Déu de la Riera és un dels llocs més concorreguts els caps de setmana per grups d'amics i famílies. Cal reservar taula per procurar tenir lloc.


Hôtel Eco Chic Mont de Marsan França - Ofertes d'hotels amb els MILLORS DESCOMPTES EN LÍNIA\n222 Chemin de Lubet Rocade Sud Mont de Marsan, Saint-Pierre-du-Mont, Mont de Marsan, França, 40280 - Molt bona ubicació - Veure al mapa\nMés informació sobre Hôtel Eco Chic\nAquest hotel està situat a 5 minuts a peu del centre de Lo Mont de Marsan. Ofereix habitacions amb aire condicionat i internet Wi-Fi gratuïta. Les habitacions de l'Hôtel Eco Chic presenten una decoració senzilla i disposen de TV de pantalla plana i escriptori. Totes les habitacions ofereixen bany privat amb dutxa. El bufet d'esmorzar se serveix cada dia a l'hotel. Si el temps ho permet, se'n pot gaudir a la terrassa. A més, l'establiment disposa de premsa i aparcament gratuïts. L'hotel és a 15 minuts amb cotxe del club de golf de Lo Mont de Marsan.\nHorari de recepció: Dilluns, de 7:00 a 20:00 Dimarts, dimecres i dijous, de 6:00 a 20:00 Divendres, de 6:00 a 19:30 Dissabte, diumenge i festius, de 7:00 a 11:00 i de 17:00 a 19:30 Si heu d'arribar fora d'aquest horari, cal que us poseu en contacte amb l'establiment amb antelació. Trobareu les dades de contacte a la confirmació de la reserva. Cal que informeu el Hôtel Eco Chic de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Impressionant i inoblidable eren els adjectius que més se sentien en acabar el concert del 50è aniversari de l’entitat que va tenir lloc, el dissabte 13 de febrer, a les 7 de la tarda al Teatre Municipal Àngel Guimerà. I no n’hi havia per a menys! Fou un concert excepcional ple de vivències i records,un concert on el Cor Orfeó Parroquial s’endinsà, amb les seves interpretacions, a un món nadalenc i als records d’un temps llunyà i d’uns teatres esapareguts, on molts es feren grans i d’altres es forjaren com a persones adultes.\nEl president dels Pastorets dirigint unes paraules al públicQuè cal dir dels narradors..? Pell de gallina i més d’una llagrimeta, escoltant-los en els diferents passatges i/o pinzellades dels Pastorets i del Poema de Nadal d’en Josep M. de Sagarra, tot plegat acompanyats d’unes diapositives que ens transportaven, algunes, als anys 70 i 80.\nNo hi podia faltar la part musicals, la percussió i els teclats arrodonien tot un espectacle que realment va ser apoteòsic.\nCal destacar també la introducció feta per Jaume Pau Cañas, així com les intervencions en directe del Rabadà, Quim Toldrà, i de l’Àngel, el Nil Vinyes. Tot plegat sota la direcció musical del Jordi Solé i la direcció artística del Jordi Urgell.\nCal fer arribar l’agraïment a totes les persones que en les diferents parcel·les de treball van fer-ho possible, així com al patrocinador, als diferents col·laboradors i, sobretot, al Cor Orfeó Parroquial per la seva participació desinteressada.\nEn acabar l’acte, el president dels Pastorets del Vendrell, Pep Bargalló, feu un breu parlament, d’agraïment i va lliurar un record a la Lira Vendrellenca i al Cor Orfeó Parroquial com a fundadors dels, aleshores, Pastorets Musicals del Vendrell.\nQuant a la Xatonada Popular, a més d'una pàgina a tot color, l'entitat regala unes 300 invitacions infantils per assistir a qualsevol representació dels Pastorets, a tot els nens i nenes que participin en els cursets infantils. Recordem que enguany la Xatonada Popular serà el diumenge 14 de febrer.\nAmb motiu del centenari de la primera representació dels Pastorets d'en Folch i Torres, el 24 de desembre de 1.916, s'han confeccionat uns punts de llibre, dels quals ens plau adjuntar-vos-en un exemplar. Si en voleu més només cal que els demaneu.\nFILMACIÓ DE LA REPRESENTACIÓ DELS PASTORETS 1983-1984 I POSTERIOR SOPAR!\nEl proper divendres, 22 de gener de 2016, a les 8 del vespre al Casal Familiar del Vendrell, passarem en pantalla gran el DVD de la representació dels Pastorets Musicals del Vendrell, de la temporada 1983-1984 (fa 32 anys) i posterior sopar de fi de temporada al desaparegut Restaurant Cintoi del Vendrell. La durada és de 2 hores i 10 minuts.\nSerà molt curiós de veure per recordar els que ja ens han deixat, per reconèixer aquella canalla que avui són joves i aquells joves que avui són grans,etc. No us ho perdeu, després us sabrà greu!


La instal·lació, situada al parc de la Pegaso de Sant Andreu, també ha rebut queixes perquè els nens s'hi cremaven\nRedacció 19/08/2019 - 14.45 Actualitzat 20/08/2019 - 20.14\nLa nova atracció del parc de la Pegaso, al barri de Sant Andreu de Barcelona, un pop gegant, la van obrir al públic fa 10 dies, però una setmana després els bombers van decidir tancar-la.\nEl motiu: un acte vandàlic va malmetre un dels "ulls" d'aquest conjunt de tobogans en forma de pop, i hi havia el risc que caigués i fes mal algú. Ara l'empresa que l'ha fabricat treballa en la reparació de la peça malmesa.\nEl sol escalfa molt el metall\nA més, l'Ajuntament havia rebut queixes que el metall dels tobogans s'escalfa molt amb el sol i produeix cremades als infants que hi pugen.\nEl gerent de Medi Ambient de l'Ajuntament, Frederic Ximeno, ha assegurat que s'està treballant per evitar les altes temperatures:\n"Ens han arribat algunes queixes, no moltes, en aquest sentit; els dissenyadors de la peça estan treballant per fer uns tendals específics, perquè les peces que cremen són les rampes de pujada al tobogan."\nTambé està previst plantar arbres per reforçar l'ombra i evitar així que el metall s'escalfi massa. De moment han posat adhesius advertint d'aquest inconvenient:\nUna altra queixa que han rebut és que és difícil baixar pels tobogans, perquè no llisquen prou. Segons els tècnics, això millorarà quan el metall es desgasti.\nDe moment no se sap quan es tornarà a obrir al públic. Aquest pop ha costat gairebé 750.000 euros i forma part d'un pla de renovació d'instal·lacions infantils als parcs de Barcelona.\nD'aquí a poc se n'obrirà una altra als jardins de la Indústria, al barri de la Sagrada Família, en aquest cas en forma d'oreneta. La definició d'aquestes estructures s'ha fet a través d'un procés participatiu amb els infants dels barris.


Miquel Gil presenta X Marcianes. | Teatre Principal d'Alcoi\nMiquel Gil presenta X Marcianes.\n"X Marcianes" és un passeig per la voreta dels mar(t)s personals, inconfusibles, per les hortes i els canyars de Miquel Gil. Després de 3 anys transitant per diversos camins sonors i llenguatges musicals de noves experiències (Miquel Gil & Manel Camp trio amb David Pastor) i teatrals (Poseu-me les ulleres), Miquel Gil torna a conjurar els sons de la terra i ara ho fa “per marcianes”. Tres anys de destil·lació d’un repertori amb els matisos d’una veu única. Un viatge sonor per la Mediterrània, sense deixar les terres valencianes.


Enraonar amb Torra\nRepública Belga (174)\nBarcelona. Divendres, 21 de desembre de 2018. 06:44\nActualitzat: Divendres, 21 de desembre de 2018. 11:02\nQue els presidents Torra i Sánchez parlessin ahir no és la notícia. Perquè tots sabem que es pot xerrar molt, garlar, garolar, perorar i, al capdavall, no dir res. Es pot parlar perfectament sense enraonar, com ens van ensenyar Joan Capri i Mario Moreno Cantinflas. Als polítics professionals els agrada ser verbosos i obscurs, falsament subtils, perquè el seu mal no vol soroll, perquè si parléssim clar, com mirem de fer alguns comentaristes, no sortirien gaire ben parats. Tenen molt més per callar que per dir. Perquè viuen de la nostra butxaca. El descrèdit dels polítics professionals, a la nostra societat, ha anat creixent a mesura que la política s’ha tornat cada vegada més una necessitat popular, a mesura que s’ha generalitzat l’ús de les xarxes socials, a mesura que la Revolta dels Catalans ha esdevingut una realitat permanent. A mesura que el poble sobirà s’informa per ell mateix, lliurement, a través d’internet, el periodisme tradicional s’ha posat en qüestió. Però sobretot, s’ha posat en qüestió el que diuen els polítics, perquè el que diuen constrasta amb el que fan. El poble català és conscient cada cop, amb més certesa, de l’enorme poder que té la unitat popular, la fabulosa capacitat de canvi que té una societat que ha decidit ser propietària del seu propi destí. I el personal no està disposat a viure enganyat si ho pot evitar.\nQuim Torra, l’intel·lectual reconvertit en president vicari, clarament interí, no agrada gens als polítics professionals, i especialment, als espanyolistes més febrosos i posseïts de la veritat imperial. A mi m’agrada precisament perquè no és ningú, no és un home ni poderós ni important, perquè no li fa costat cap poder fàctic, només compta amb la simpatia dels independentistes desenganyats dels partits polítics. Perquè no afluixa i no té cap compromís secret amb cap poder obscur. I perquè és lector de Dickens, una manera com una altra de mirar de ser feliç. Si ahir ens haguéssim informat pels mitjans de comunicació de Madrid hauríem pogut pensar que Barcelona era, novament, la rosa de foc, una ciutat revoltada en armes (quines armes, si les forces espanyoles les tenen totes?), una ciutat sense llei ni ordre, en la qual, el malèfic president de la Generalitat cridava a la insurrecció i a la violència. Però no pas. Barcelona va ser, com sempre una ciutat colonial, presa per la policia, amb alguns manifestants testimonials. Coneixement, saber estar, seny i educació catalana, eixuta. Després de l’orgia de mentides i d’exageracions de la premsa espanyolista, el cert és que Quim Torra i Pla va voler enraonar, va fer admirablement d’amfitrió, va parlar amb el president Sánchez i li va intentar fer entendre que la repressió no és cap solució per al conflicte català. Que un dia o un altre potser es cansaran de mentir, de provocar, però que l’independentisme ni afluixa ni pensa afluixar. Que l’independentisme no és una aventura. Que segons les darreres enquestes l’independentisme ja és l’opció del seixanta per cent dels catalans. Segurament gràcies a l’ajut inestimable dels sagaços homes d’Estat d’Espanya perquè la classe política independentista, infame, no fa més que barallar-se i distreure’s en lluites absurdes. L’autèntica notícia d’ahir no va ser la reunió grisa amb Pedro Sánchez sinó que Carles Puigdemont, Marta Rovira i Maria Sirvent, representants dels tres partits independentistes, a Ginebra, van reclamar novament l’unitat d’acció dels partidaris de la separació d’Espanya. I que l’Estat espanyol haurà de respondre internacionalment per haver vulnerat els drets humans. Quim Torra no ha cedit a la provocació, aquesta és l’altra gran notícia.\nEl president Torra enraona i és enraonat. Demana als independentistes que no afluixin perquè ell no pensa afluixar pas. Pensa que la via eslovena és una via honorable, perquè no és una via violenta sinó democràtica, perquè els morts no són part de la via eslovena. Quim Torra enraona i continua enraonant encara que el calumniïn, encara que l’escupin, encara que el vulguin empresonar, encara que tots els polítics professionals estiguin conjurats en contra d’ell. A mi m’admira aquest home tímid, lleig, amb ulleres, que se sent incòmode amb el protocol, que no li agrada manar ni que li manin. Que té ganes de marxar a casa quan hagi acabat el que ha vingut a fer. A mi m’admira que tinguem una democràcia tan madura en què un polític que no és professional vulgui parlar en nom de Catalunya, de tots nosaltres, i defensar el nostre dret a la independència política, el nostre dret a la llibertat com a poble.


I aquest any que?: Prèvia 44è Trofeu Gamper\nPrèvia 44è Trofeu Gamper\nPublicat per Jo Mateixa dimecres, 19 d’agost de 2009 a 10:49\nEl Gamper, al detall\n136 partits, 459 gols, 63 equips participants, els millors jugadors del món... Les 43 edicions del Trofeu Joan Gamper han donat molt de si. Gols, espectacle, grans equips i un Barça que ha estat el gran dominador del trofeu.\nQuantitat i qualitat. 43 edicions del Trofeu Joan Gamper donen per molt. Des que el president Enric Llaudet va instaurar aquest trofeu en honor al fundador del FC Barcelona, el Camp Nou ha estat l’escenari de 136 partits en els quals els 63 equips participants han marcat 459 gols: més de tres gols per partit disputat, tota una garantia d’espectacle.\nEl rècord golejador el té el partit Barça-Boca (9-1) de l’edició de 1984. Alexanco (2), Archibald (2), Calderé, Schuster, Carrasco, Esteban i Marcos van ser els golejadors d’aquell equip entrenat per l’anglès Terry Venables.\nEl Barça ha estat el gran dominador del Gamper. De les 43 edicions disputades, se n’ha proclamat campió en 33. L’equip blaugrana ha disputat 74 partits, amb un balanç de 57 victòries, 9 empats i 8 derrotes. Ha marcat 180 gols i n’ha encaixat 77. En les 31 edicions en les quals el Gamper era un quadrangular -del 1966 al 1998-, el Barça s’ha proclamat campió en 22 ocasions, tres cops ha estat segon i sis tercer. Curiosament, mai ha quedat en la quarta i l’última posició.\nNou format, una sola derrota\nDes que el trofeu es juga a partit únic, el Barça s’ha proclamat campió en 11 ocasions i només ha perdut una final. Va ser l’any 2005, quan va caure en la tanda de penals contra la Juventus de Torí (2-2) en un espectacular partit en què va destacar un jove Leo Messi.\nA banda del Barça, només un equip ha estat capaç de guanyar més d’un cop el Gamper. És el cas del Colònia alemany, que va guanyar les edicions de 1978 i 1981.\nAlemanys i holandesos, els més convidats\nEl FC Barcelona ha convidat al Gamper un total de 63 equips de 24 federacions diferents d’Europa i Amèrica. Els equips que més han sovintejat el trofeu han estat els alemanys, amb un total de 18 participacions, i han estat el Colònia i el Bayern de Munic, amb cinc presències cadascun, els que més cops hi han participat. El futbol holandès, un dels grans referents de l’aficionat blaugrana, també hi ha estat molt present, amb 12 participacions repartides entre tres equips, PSV (6), Ajax (3) i Feyenoord (3).\nBoca Juniors, Milan, Inter, Anderlecht, Peñarol, Manchester City, Nottingham Forest, Porto o Rapid de Viena són altres grans equips del futbol mundial que han participat en el Trofeu Joan Gamper. També han estat convidats equips de la Lliga espanyols. L’Athletic Club hi ha participat en dues ocasions, juntament amb el Tenerife, l’Atlètic de Madrid, el Saragossa i el València.\nEtiquetes de comentaris: Trofeu Gamper


Tapa't de tapes: 10/01/2012 - 11/01/2012\nPublicat per Marina Tapa't de tapes a 9:34 35 comentaris: Enllaços a aquest missatge\nPublicat per Marina Tapa't de tapes a 8:17 47 comentaris: Enllaços a aquest missatge\nPublicat per Marina Tapa't de tapes a 7:26 47 comentaris: Enllaços a aquest missatge\nPublicat per Marina Tapa't de tapes a 9:45 23 comentaris: Enllaços a aquest missatge\nPublicat per Marina Tapa't de tapes a 14:01 31 comentaris: Enllaços a aquest missatge\nLa magrana és una fruita que m'agrada molt. Potser és una mica pesada de pelar, sí, però si tenim paciència i fem servir aquell truc que de ben segur tots i totes ja coneixem (picar fort la pell amb una mà de morter, partida per la meitat) ja tenim magrana per a dies perquè aguanta molt a la nevera. M'agrada en amanides, amb el iogurt, sola... potser de l'única manera que no he aconseguit que quedi bé és cuita, ja que perd el color i s'estova. I la gràcia de la magrana és, què voleu que us digui, que faci "crunxi"!!! És a dir, que sigui cruixent... he he. Avui us proposo unes postres de temporada, fàcils de fer i ben bones. Unes postres que ens transporten un xic cap a França...\nIndredients per a les crêppes:\n1 c. de sucre (en aquest cas, perquè les fem de postres)\n125 g de mató El Pastoret (o un altre)\n50 g de grans de magrana\n1 grapat de "crunxis" (cereals muesli ecològics)\nXarop de maduixa (opcional, per a decorar)\nQuè fem primer? Doncs coure les crêppes. Si tenim crepera ens serà ben fàcil. Sinó, també ho podem fer perfectament en una paella.\nUn cop tenim la massa cuita en una fina capa, la reservem en un plat. Aquesta crêppe que us proposo es monta freda. Així que, ja al plat, posem la farsa al centre de la crêppe. El mató, la magrana i els "crunxis".\nDesprés, la dobleguem formant triangles cap al centre. Només deixem descoberta la part central, on s'hi endevinen els ingredients. I si volem fer-lo més vistós, també hi podem dibuixar uns fils de xarop de maduixa. Que no és necessari, sinó opcional, perquè el farcit de la crêppe ja queda prou gustosa.\nEspero que us hagi agradat! Si voleu més idees de crêppes, aquí us deixo uns enllaços:\nCrêppe de sobrassada i formatge\nCrêppes de verdura i de formatge i pernil dolç\nCrêppe de salmó fumat i salsa tàrtara\nCrêppe de civada i iogurt\nPublicat per Marina Tapa't de tapes a 8:42 41 comentaris: Enllaços a aquest missatge\nEtiquetes de comentaris: Creps, Formatge, Fruita, Làctics, Ous, Postres


The Drifters havien de d’enregistrar ‘Under the Boardwalk’ el 21 de maig de 1964. Però Rudy Lewis, el cantant que liderava la banda des que Ben E. King en va marxar el 1960, va morir la nit anterior d’una pressumpta sobredosi d’heroïna. Li faltaven 3 mesos per fer 28 anys, la qual cosa el va convertir en un dels primers membres del malaguanyat Club dels 27.\nEls membres de la banda van quedar dessolats, però van decidir que el millor homenatge que podien fer al seu company era seguir amb el pla de gravació previst. Així que van decidir que Johnny Moore, l’altre vocalista principal, interpretés la part que havia d’haver fet Lewis. La decisió sembla que va ser encertada, ja que el senzill va ser tot un èxit i en poc temps es va situar al top 5 de les llistes Billboard.\nLa cançó ha estat versionada en nombroses ocasions per músics d’estils diversos com ara Lynn Anderson, The Rolling Stones o The Beach Boys. Però possiblement una de les adaptacions més originals que se n’ha fet és la que va presentar el 1987 l’actor Bruce Willis en el seu àlbum de debut i que va titular The Return Of Bruno. El va publicar amb Motown Records, la discogràfica que als anys seixanta es va convertir en el símbol del renaixement artístic afroamericà i una autèntica plataforma de talents. I va ser precisament un dels grups icònics d’aquest segell, The Temptations, qui va acompanyar Bruce Willis en la interpretació del tema en una de les seves actuacions en directe de la gira de promoció del disc.


Pedro Porcel – Golem Fest\n(València, 1959). Historiador de les mitografies urbanes, porta més de quatre dècades navegant pels extensos mars de la cultura de masses.\nSempre sense eixir de tals aigües, ha dirigit editorials, col·laborat en diversos mitjans de premsa, impartit conferències i seminaris universitaris, comisariado exposicions, exercit de documentalista en programes televisius i escrit llibres, amb el propòsit de cartografiar el territori infinit de la ficció popular.\nHa signat en solitari llibres com a Clàssics en Jauja, premi Romano Calizzi al millor estudi teòric. Engolits per l’abisme. La historieta d’aventures a Espanya, que li valdria el XXXV Premi Diari d’Avisos, o Superhomes ibèrics. Coautor de Karpa i d’Història del còmic valencià, les seues col·laboracions s’estenen a molts altres títols, entre ells Bolsilibro&Cinema Bis. La bèstia en la pantalla: Aleister Crowley i el cinema fantàstic, les antologies sobre el cinema fantàstic espanyol, britànic i italià editades per la revista Quatermass, o els llibres publicats per Cinefanía Cinema Pulp, Xoc EL TEU, Monstres i Weird Western.\nRevistes heterodoxes com 2000 Maníacos, l’argentina Cineficción o Mondo Brutto són d’altres llocs on ha trobat acomodament durador i confortable.\nDurant més de sis anys el seu refugi en la xarxa ha sigut la pàgina La Golfa de l’Avieta, espai de referència on ha donat a conèixer el patrimoni cultural més recòndit i assenyalat de les primeres dècades del segle XX.\nPresentació del Lliure "CINEMA DE TERROR 1930-1939" de Pedro Porcel\n19’45 h. Presentació de CINEMA DE TERROR 1930-1939 (Congost Edicions), de Pedro Porcel, acompanyat per l'editor Pablo Herranz. Aula Capitular. 45’. Entrada Lliure\narticle anterior Sofía Rhei


Paraules d’agraïment i per la unitat en l’acte institucional del 9 d’Octubre – Ràdio Pego\nL’acte institucional va reunir divendres passat a membres de la corporació municipal i ciutadans en general, a la plaça Jaume I, tots amb mascareta i mantenint la distància interpersonal de seguretat. La pandèmia global i la crisi sanitària van tindre protagonisme en l’acte mitjançant les paraules que l’alcalde, Enrique Moll, va dedicar tant als veïns i veïnes i als treballadors municipals pel seu esforç, com a les persones que han mort pel coronavirus.\nAquest acte institucional va començar amb l’ofrena de flors per part dels grups municipals socialista i de Compromís a la figura d’En Jaume I, mentre La Clandestina tocava La Muixeranga.\nEn el seu discurs, la regidora de Cultura, Laura Castellà també va agrair la tasca dels qui han treballat i treballen per a fer front a la pandèmia. I destacà el fet que la celebració del 9 d’Octubre no té una llarga tradició històrica.\nCastellà va apel·lar a la unitat per damunt dels interessos partidistes, especialment en aquestos temps de crisi sanitària i econòmica. «Tots som valencians, encara que pensem de manera diferent i això és riquesa», va dir la regidora i insistí en què el poble valencià ha de tindre un horitzó i treballar unit des de la pluralitat.\nD’altra banda, l’alcalde va recordar els origens de la celebració del 9 d’octubre, declarat en el 1977 el Dia Nacional del País Valencià amb l’inici del procés de l’Estatut d’Autonomia. Enrique Moll posà l’accent en tot el que s’ha guanyat en llibertats i independència en la gestió des d’aquell moment, però, insistí en el que encara queda a fer.\nL’edil també va fer un apunt reivindicatiu demanant l’autogestió per als ajuntaments, als qui considera majors d’edat i sobradament preparats.\nA més dels discursos, un altre dels eixos d’aquest acte sol ser la música. Enguany la coral del CEAM no ha pogut participar perquè les classes i assajos van ser interromputs al mes de març per l’estat d’alarma i el confinament. Així, el divendres la música en directe va arribar de la mà del duet clàssic format per Clàudia i Diego, que va interpretar tres obres composades pel pegolí Adrià Salvador Alsina Sendra. El mateix compositor va ser l’encarregat de presentar-se i presentar les seues peces musicals.\nL’himne regional va sonar en finalitzar aquest acte en què Populars Pego també va participar ofrenant a Jaume I amb una corona de flors. El portaveu del grup, Ferran González, es va referir al 9 d’Octubre com una data que posa de relleu la unitat de tots els valencians i valencianes.\nEn la mateixa línia es manifestà Simón Ortolà, regidor de Ciudadanos, qui advoca per la unitat per a fer front a la situació actual.\nPer part de Compromís, la seua portaveu, Anna Sastre, va fer èmfasi en què l’autogovern comporta avantatges i encerts per a la Comunitat Valenciana, per exemple en matèria de Sanitat i d’Educació, i també va insistir en l’agraïment cap als professionals i ciutadans pegolins i pegolines per l’esforç que realitzen per a combatre la propagació del coronavirus. A més, a més, comentà que enguany Compromís no podrà dur a terme la seua manifestació del 9 d’Octubre, però, farà un acte simbòlic.\nLa celebració del 9 d’Octubre va concloure a la nit i va tindre un tancament brillant, amb el concert que oferiren Reacció i Smoking Souls en el recinte multiactivitats La Trilladora.\nUn concert, el primer des del mes de març, molt atípic perquè el públic va estar assentat en cadires situades amb una distància de seguretat entre elles. Personal de seguretat i membres d’Acció Urgent controlaven l’accés i prenien la temperatura als assistents. També es vigilava per a garantir que es mantenia la distància social i l’ús de la mascareta en tot moment. Circumstàncies estranyes que van fent-se habituals dins d’aquesta nova normalitat en l’àmbit de la cultura. Circumstàncies que no van impedir ni al públic ni als músics gaudir de manera segura d’aquest moment històric que va ser el de la tornada dels concerts a Pego durant la pandèmia de la covid-19.\n← AMADEM reclama més recursos per a la comarca en el Dia Mundial de la Salut Mental\nPepe «Marinero», nou portaveu de la plataforma “Pego per unes pensions dignes” →


— diumenge, 2 ago. 2020\nQuan s’acosta el final, la soledat apareix, de vegades, com una companya indesitjada. Per aquest motiu, la Fundació ”la Caixa” ha creat el programa Final de vida i soledat, en què un grup de persones voluntàries acompanyen persones amb malaltia avançada i que estan en la fase final de la vida. Aquest projecte està vinculat estretament al Programa per a l’atenció integral a persones amb malalties avançades de ”la Caixa” mitjançant el qual es construeix una xarxa comunitària d’atenció, formada per ciutadans i personal sanitari. El propòsit? Pal·liar el patiment i reduir l’impacte emocional de l’experiència de la malatia a través de l’acompanyament.\nSegons l’OMS, tots tenim dret a transitar els últims moments de la nostra vida de forma digna. I això no només inclou una assistència sanitària eficaç, sinó també suport psicològic, espiritual o, simplement, l’acompanyament d’una persona que vetlla per nosaltres. Que ens escolta, observa i ens sent. Aleshores, fer una relectura de la vida, recordar per tornar a la infantesa, jugar una partida de dòmino o gaudir d’un silenci acompanyat es converteix en un refugi per als que pateixen el que ja es considera una de les epidèmies del segle xxi: la solitud no desitjada.\n“La solitud no desitjada és una de les situacions més difícils que han d’afrontar moltes persones en l’etapa final de la vida”, ens explica Manel Monsonís, voluntari de l’Associació de Voluntaris de l’Hospital General de Granollers, que està integrada en la xarxa d’institucions que engloba el programa Final de vida i soledat. De manera conjunta, busquen precisament fer més suportable aquest patiment que produeix la soledat no desitjada, sobretot quan s’acosta el final. Allà actua l’equip d’atenció psicosocial (EAPS) del Programa per a l’atenció integral a persones amb malalties avançades al qual pertany Valérie Buscemi, psicòloga de l’EAPS Creu Roja.\n“Tots dos programes es complementen i treballen coordinats. El de Final de vida i soledat està format per voluntaris que acompanyen els pacients que ho necessiten. Els professionals del Programa per a l’atenció integral treballem amb els pacients i les famílies, i col·laborem en la detecció dels que es puguin beneficiar del de Final de vida i soledat, formem els voluntaris i els fem un seguiment durant el desenvolupament de la tasca per ajudar-los a continuar endavant”, explica la Valérie.\nD’aquesta inclinació, la Valérie en diu “sensibilitat”. I encara que la tinguin, tots els voluntaris i voluntàries passen per una entrevista prèvia i una formació que imparteixen les entitats que articulen el programa. A més d’explicar els aspectes pràctics del voluntariat, els formen en atencions pal·liatives i en altres qüestions més específiques, com ara habilitats comunicatives, necessitats espirituals o pèrdues associades amb processos de dol. Les psicòlogues de l’EAPS fan un seguiment de la tasca dels voluntaris amb els pacients i les famílies. “Fem reunions grupals per dur a terme una supervisió dels seguiments, compartir dificultats o parlar d’aprenentatges adquirits. Nosaltres també els acompanyem”, explica la Valérie.\nTots dos coincideixen en el fet que els pacients i familiars estan molt satisfets amb els acompanyaments del voluntariat. Fins i tot en temps de COVID-19, en què el factor presencial, que és l’essència mateixa del programa, ha desaparegut per fer-se virtual. “Calia reinventar-se, tant per la solitud no desitjada causada per la pandèmia com per la motivació i la necessitat dels voluntaris de continuar fent la tasca”, diu la Valérie.\nEn aquesta situació, professionals i voluntaris van decidir crear el programa VoluntariArt, que comprèn un protocol d’actuació i diverses formacions per facilitar l’acompanyament virtual. “Tinc 55 anys, i al començament se’m feia estranya la comunicació per mitjà d’una pantalla. No ens podem mirar als ulls, no hi ha silencis compartits ni gestos de proximitat. Però ha estat molt més satisfactori del que hauria pogut imaginar”, diu el Manel.\nEl millor exemple el troba en un home d’uns 84 anys que el Manel no va poder acompanyar físicament durant la pandèmia i amb qui parlava mitjançant una tauleta. Li va parlar de la seva infantesa i del lloc on va néixer. El Manel va buscar a internet imatges d’aquells llocs i les va enviar a la Valérie. “La Valérie estava treballant a l’hospital i el va anar a veure per ensenyar-li aquelles imatges. Per al pacient va ser motiu de molta alegria”, explica el Manel.\n“El fet d’escoltar-los —diu la Valérie— fa que se sentin valorats com a persones, no tan sols com a pacients. Ells esperen la visita i aquesta espera activa, aquest desig de compartir amb una altra persona, els millora l’estada, la qualitat de vida i com se senten”. De fet, la companyia que dona el programa Final de vida i soledat és tan beneficiosa que ja s’està pensant en possibles vies de treball alternatives, tenint en compte l’aparició de rebrots de la COVID-19, per atendre totes les persones que ho demanin i que estiguin privades de contacte físic amb les persones més pròximes.\nHi ha un segon objectiu del programa que transcendeix el d’acompanyar, i és el treball comunitari en xarxa. “Una xarxa d’entitats que treballen conjuntament per atendre les persones que estan en aquesta fase de la vida”, comenta la Valérie. “En la societat que vivim —diu el Manel— evitem parlar d’aquesta etapa de la vida. Per això, crec que el programa Final de vida i soledat fa una tasca molt important perquè no tan sols acompanya, sinó que dona a conèixer una realitat a la qual no podem tancar els ulls”.\n“Podem donar-hi importància a través de la creació de taules comunitàries, la promoció del voluntariat en processos finals i la formació continuada per garantir acompanyaments de qualitat. Ajudar a fer que l’altre senti presència i escalf en moments de vulnerabilitat és una assignatura que hem de treballar entre tots, de manera conjunta i des de la consciència social per aconseguir finals de vida plens de vida, i sobretot per aconseguir que les persones puguin decidir com volen que sigui el seu final, de la mateixa manera que decideixen com volen viure”, conclou la Valérie.


Veïns Independents de Cabrils VIC: PENÚLTIMO PLENO ORDINARIO DE ESTA LEGISLATURA 2007-2011 - PENÚLTIM PLE ORDINARI D'AQUESTA LEGISLATURA 2007-2011\nPENÚLTIMO PLENO ORDINARIO DE ESTA LEGISLATURA 2007-2011 - PENÚLTIM PLE ORDINARI D'AQUESTA LEGISLATURA 2007-2011\nSe ha convocado para este jueves día 27 de enero a las 21:00 horas el penúltimo pleno ordinario de la presente legislatura, legislatura 2007-2011 que pasará a la historia de Cabrils como la legislatura de la segunda moción de censura orquestada y protagonizada por la misma persona.\nS'ha convocat per a aquest dijous dia 27 de gener a les 21 hores el penúltim ple ordinari de la present legislatura, legislatura 2007-2011 que passarà a la història de Cabrils com la legislatura de la segona moció de censura orquestrada i protagonitzada per la mateixa persona.\nPunt 1.- Aprovació de les actes de les sessions de dates 30 de setembre, 25 de novembre i del 29 de desembre de 2010\nPunt 2.- Correcció de l’acord de ple de data 15 de juny de 2010 sobre l’aprovació de declaració d’obra d’especial interès de les obres de la nova construcció de l’IES.\nPunt 3.- Proposta de nomenament de jutge de pau titular de Cabrils.\nPunt 4.- Moció de rebuig a la Sentència del Tribunal Suprem contra la immersió lingüística a l’escola.\nPunt 5.- Mocions\nPunt 6.- Donar compte de les resolucions dictades per l’alcalde, i dels acords adoptats per la Junta de Govern Local des de la darrera sessió.\nPunt 7.- Precs i preguntes\nNOTA: En relació al punt número 4 nomenament de jutge de pau titular de Cabrils, comentar-vos que s'han presentat a l'elecció tres aspirants més l'actual titular del jutjat de pau, càrrec que porta exercint des de fa més de 25 anys.\nEl nostre portaveu va sol•licitar de l'alcalde -sense èxit- poder mantenir una reunió-entrevista amb tots els candidats amb la finalitat de conèixer i canviar impressions atès que el lloc a exercir és prou important perquè els regidors, legítims representants dels veïns de Cabrils, coneguéssim a tots i cadascun dels aspirants. La resposta de l'alcalde va ser que li semblava una ximpleria lo de l'entrevista i per tant no s'arribaria a celebrar.\nEntenem que sobren comentaris a aquesta nova "alcaldada" o diguem-li com vulguem, la veritat és que els regidors, almenys els de el nostre grup, no tindran l'oportunitat de conèixer i agrair personalment a uns ciutadans que s'han pres la molèstia i l'interès a preparar i presentar una sèrie de documents amb la finalitat de participar d'una part important de la vida del nostre poble.\nSegons el nostre criteri, ens sembla una falta de respecte.\nPublicat per VIC a 9:32 a. m.


Les eleccions al Parlament de diumenge van ser les que van tenir la participació més baixa de la història, també en el vot exterior\n19/02/2021 - 00.46 Actualitzat 19/02/2021 - 07.21\nUn votant per correu, amb totes les paperetes de les eleccions del 14F (EFE / Toni Albir)\nNomés un 4,2% dels catalans que resideixen a l'exterior van votar en les eleccions al Parlament del 14F. De les 255.163 persones registrades al cens de residents a l'estranger (CERA), 16.729 van sol·licitar el vot, però només 10.716 van aconseguir votar. Es tracta d'un 64% dels que ho havien demanat però un percentatge sobre el cens que supera escassament el 4%.\nAquest 4,2% suposa que els del 14F són els comicis al Parlament amb menys participació de la història en el vot exterior. De fet, la participació en aquestes eleccions és tres vegades inferior a la dels comicis del 2017, quan va votar un 12% dels catalans a l'exterior.\nLa baixa participació en el vot exterior se suma a la general: els comicis de diumenge passat van ser els que van tenir més abstenció de totes les eleccions al Parlament des de la restauració de la democràcia.\nLa baixa participació és producte, segons el govern, d'una suma de factors. En primer lloc, la situació de pandèmia, però també el ball que hi va haver sobre la data de les eleccions. I, sobretot, d'un sistema, el vot pregat, que obliga l'elector a sol·licitar el seu dret a vot, generalment amb un imprès.\nLa baixa participació torna a posar damunt la taula la ineficàcia del sistema de vot per correu, que obliga a sol·licitar-lo a consolats i ambaixades. Una vegada més, s'han constatat les dificultats que tenen els catalans que viuen a l'estranger per poder votar.\nL'absència de llei electoral pròpia fa que aquesta qüestió depengui del sistema espanyol. La Generalitat demana que el vot pregat es derogui amb una reforma de la llei electoral espanyola que encara no ha arribat. Malgrat les queixes que hi ha en cada elecció, passen els anys i les dificultats per votar des de l'estranger no canvien.\nLa periodista Mireia Domènech viu a Suïssa i des de fa cinc anys investiga el vot a l'exterior. Denuncia que el sistema del vot pregat "ha convertit el votant de la Catalunya exterior en una espècie en perill d'extinció".\n📢🗳Avui 17.2 s'ha escrutat el #votexterior#14F. Us adjunto part del meu anàlisi. El #votpregat#votorogado torna a enfonsar la participació. Han convertit el votant de la #CatalunyaExterior en una espècie en perill d'extinció. Entreu i passeu👇, entendreu moltes coses. Faig FIL pic.twitter.com/5taahbS74K\n Mireia D. B. (@Holaiquetal) February 17, 2021\nDomènech també ha analitzat el vot exterior aquest 14F i denuncia que hi ha "un forat de 460 vots nuls" a la Junta Electoral de Barcelona.\nJunts, el partit més votat a les quatre demarcacions\nUn cop fet l'escrutini, en totes quatre circumscripcions Junts és la candidatura que aconsegueix més suport entre els ciutadans residents a l'estranger, amb un total de 2.731 vots. El segueix el PSC, amb 1.939 vots; i Esquerra, amb 1.922.\nResultats provisionals del vot exterior (10.173 votants):\nJxCat 2.731 (26,8%), PSC 1.939 (19,1%), ERC 1.922 (18,9%), ECP 836 (8,2%), CUP 727 (7,1%), Cs 568 (7,0%), Vox 482 (4,7%), PP (3,6%), PDeCAT 191 (1,9%), etc.\nLa Junta Electoral de BCN ha anulat sense raó vàlida 460 vots. pic.twitter.com/IGn5WxTLXN\n FIEC (@FIEC1) February 17, 2021\nEn les últimes eleccions al Parlament, l'independentisme va aconseguir un 54% dels vots entre els residents a l'estranger. JxCat va ser la formació més votada amb 7.227 vots, seguit d'Esquerra, amb 5.860, i Ciutadans, amb 5.738.\nLes del 14F també són les eleccions més baixes en participació pel que fa al vot exterior\nAragonès insta Junts a tancar un acord i "no xutar la pilota endavant"\nJunts relleva Alonso-Cuevillas de la mesa del Parlament després d'unes declaracions polèmiques\nAcords i desacords d'Esquerra i Junts en una dècada d'investidures


Stylish Apartment Sviblovo Moscou Rússia - Ofertes d'hotels amb els MILLORS DESCOMPTES EN LÍNIA\nVereskovaya Ulitsa 1 Bldg 1, Afores Nord-Est, Moscou, Rússia, 129329 - Veure al mapa\nBen posicionat a Afores Nord-Est, Stylish Apartment Sviblovo és un lloc ideal d'inici d'excursions a Moscou. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Stylish Apartment Sviblovo és compromet a que la seva estada sigui el més còmoda possible. Els clients de l'hotel poden gaudir de Wi-Fi gratuït en totes les habitacions, transport hotel/aeroport, habitació familiar, ascensor, servei de llançadora.\nL'ambient de Stylish Apartment Sviblovo es reflexa en cada habitació. calefacció, servei de despertador, aparell de televisió LCD/pantalla de plasma, TV satèl•lit/cable, nevera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Stylish Apartment Sviblovo.


L’homenatge a Santiago Vidal es converteix en un clam independentista | Catalunya | EL PAÍS Catalunya\nL’homenatge a Santiago Vidal es converteix en un clam independentista\nPolítics d'ERC, ICV, EUiA i Podem han assistit a l'acte de suport al magistrat\nBarcelona 28 FEB 2015 - 01:00\tCET\nConcentració de suport a l'Audiència de Barcelona. Joan Sánchez\nJutges, advocats i funcionaris de justícia s'han concentrat aquest divendres a les portes de l'Audiència de Barcelona per donar suport al jutge Santiago Vidal, que ahir va ser suspès del càrrec durant tres anys per haver participat en la redacció d'una Constitució per a Catalunya. L'acte s'ha convertit en un clam independentista, amb l'assistència de polítics d'ERC, ICV, EUiA i Podem, mentre que no n'hi havia cap de CiU. La concentració ha estat convocada davant del Palau de Justícia de Barcelona per l'associació Juristes per la Llengua i s'hi han adherit Jutges per la Democràcia, Juristes per la Independència i la Comissió en Defensa dels Drets Humans del Col·legi d'Advocats, entre altres entitats i organitzacions sindicals.\nSota el lema "Tots som Santi Vidal", els manifestants han rebut amb càntics i crits d'"independència" el magistrat –acompanyat de la dona i la filla– quan ha sortit del Palau de Justícia, el seu lloc de feina habitual que ha d'abandonar dimarts que ve, una vegada el Consell General del Poder Judicial (CGPJ) li notifiqui oficialment que està suspès del seu càrrec.\nVidal, que dijous a la nit va explicar que tenia damunt la taula propostes de "dues o tres formacions" per concórrer amb elles a les eleccions, ha anunciat aquest matí que ha rebut una oferta d'ERC per incorporar-se com a número dos a la llista del partit a l'Ajuntament de Barcelona, i que prendrà una decisió definitiva els propers dies.\nDe fet, han assistit a la concentració els diputats del Parlament Anna Simó, Pere Aragonès i Oriol Amorós, d'ERC, Salvador Milà (ICV) i David Companyon (EUiA), així com el diputat republicà al Congrés Joan Tardà. També han anat a l'acte l'exfiscal anticorrupció i l'exfiscal superior de Catalunya Carlos Jiménez Villarejo, ara integrat a Podem, que s'ha fos en una emotiva abraçada amb Santiago Vidal davant la sorpresa d'alguns dels assistents, que en veu alta es preguntaven per què havia anat a la concentració "si no és independentista".\nA l'acte, ple de banderes independentistes i que ha conclòs amb l'himne Els segadors, no hi ha assistit cap membre de CDC, encara que la formació ha explicat a Efe que té previst que un dels seus dirigents vagi a la manifestació de suport al jutge que s'ha convocat dissabte.\nNo hi han faltat magistrats de l'Audiència de Barcelona, com Josep Niubó, Joan Francesc Uría o el ja jubilat Josep Maria Pijuan, que va ser instructor del cas Palau i va compartir sala amb Santiago Vidal. Entre els assistents figuraven també Xavier González de Rivera, portaveu de Jutges per la Democràcia i dels jutges signataris del manifest proconsulta, la magistrada del TSJC i exconsellera de Treball amb el tripartit Mar Serna, a més d'advocats i funcionaris de justícia, la majoria de l'Audiència de Barcelona.\nSantiago Vidal s'ha dirigit als manifestants i els ha promès que seguirà treballant per aconseguir "el somni de la seva vida: veure néixer la República catalana", cosa que els assistents han rebut amb crits de "visca Catalunya lliure" i "independència". El jutge ha agraït el suport que ha rebut "en aquests dies tan difícils" i ha emplaçat els manifestants: "Vosaltres sou el pal de paller d'aquest país. El futur no està escrit, és vostre".


ERC Vilafranca 20-11-2019 15:37 Lectures 759\nGovern sociovergent vs Govern republicà. Esquerra Republicana va “commemorar” els 155 dies de govern entre Junts per Catalunya i el PSC per contraposar el que consideren “un govern adormit” i que fa perdre oportunitats a Vilafranca, amb l'impuls que els republicans haurien dut a terme des d'un govern republicà en aquests primers mesos de mandat.\nEls republicans van deixar clar que no comparteixen les formes de l'actual equip municipal, ja sigui en àmbits urbanístics, amb la reforma del POUM al carrer del Comerç, en polítiques socials amb la retallada d'ajuts a l’escolarització o en política comercial. Per Esquerra Republicana, Vilafranca te davant seu reptes molt importants, i considera que cal un replantejament urgent de les polítiques que es duen a terme per fer-hi front. I pels republicans, l'actual govern de JXC-PSC no està capacitat per portar-ho a terme.\nUn dels àmbits que Esquerra Republicana ha incidit més en aquests mesos ha estat la transparència i la participació. Els republicans van presentar una moció per garantir una comunicació plural i objectiva per part dels canals d'informació de l'Ajuntament, després que es fes evident que s'utilitzaven amb finalitats partidistes de l'alcalde. A més els republicans han fet un toc d'alerta en el procediment d'elecció del nou director de Penedès TV ja que consideren que el procés va comptar amb irregularitats i que estava polititzat.\nGemma Urgell, regidora republicana, ja va avançar que un govern republicà hauria creat la regidoria de transparència i participació, “perquè creiem amb el detriment de comptes, amb la transparència i considerem que la participació ciutadana enforteix la societat i la democràcia”. Urgell també va reiterar la demanda per reformar el ROM, per fer-lo més obert i participatiu, alhora que va reclamar que els Consells Municipals tinguin un paper més actiu en el seguiment i elaboració de polítiques sectorials.\nPer la seva banda el regidor Pere Sàbat va definir el govern sociovergent “d'adormit i sense control” i va justificar-ho, entre d'altres, amb el sobrecost que s'ha generat a les obres del Vinseum, 700.000€ i que posen en perill 2 milions d'euros dels fons Feder a causa de la manca de control de les obres per part del govern. Sàbat va recordar també el nyap de la reconstrucció de la creu de Santa Digna, la manca del catàleg de patrimoni. És davant d'aquestes negligències que Esquerra ha proposat, i el govern rebutjat, la creació d'una àrea de patrimoni per tal que es pugui planificar correctament les polítiques.\nPer Sàbat el govern ha demostrat nul·la capacitat política per fer front als reptes que té Vilafranca, per exemple en l'àmbit de serveis funeraris i l'abús que en fa el monopoli d'Àltima. En aquest sentit va reclamar que el govern compleixi les mocions aprovades al ple municipal i va posar en valor les iniciatives presentades pels republicans per capgirar la situació injusta que pateix la ciutadania en aquest àmbit. Sàbat va incidir també en la política territorial del govern, on PSC i JXC tenen idees contraposades, fet que genera incertesa sobre el model de Penedès que defensa l'ajuntament, i va lamentar que dins del mateix JXC es votin coses diferents sobre el model territorial com es va demostrar al Consell Comarcal on regidors de JXC de Vilafranca, a diferència del que havien fet a l'Ajuntament, van votar en contra de retirar el projecte de polígon logístic de Cal Vies.\nSàbat va avançar que un govern republicà hagués publicat de forma immediata l'acord de govern, un fet que JXC-PSC encara no han fet públic 155 dies després, i va explicar que haguessin obert el Pla de Mandat a totes les forces democràtiques de l'Ajuntament per plantejar plegades els reptes i les accions a dur a terme. Sàbat va reiterar l'aposta dels republicans per plantejar Acords de Ciutat en els grans eixos estratègics de la ciutat i va avançar que mantindran aquesta aposta durant els propers anys.\nSalvador Campamà va ser clar “el govern en aquests 155 dies ha demostrat ser una màquina de crear desigualtats”. El regidor republicà va remarcar la retallada dels ajuts a l’escolarització anunciada pel govern que deixarà sense ajut a 2/3 parts dels alumnes en relació al curs passat. Campamà va considerar aquesta política d'irresponsable i va tornar a plantejar que el govern faci marxa enrere i retorni al consens anterior. El regidor republicà va demanar que es convoqui el Consell Escolar Municipal i que es comenci a redactar el Projecte educatiu de ciutat, un element clau per la política educativa i que Vilafranca no té.\nCampamà va remarcar l'aposta republicana per la tarificació social per garantir la igualtat d'oportunitats per a tothom, també a l'Escola de Música, i va insistir en què les ordenances no són prou ambicioses socialment i que es perd una oportunitat per fer-les més progressives.\nCampamà va insistir en la suspensió de la reforma del POUM del carrer del Comerç que ha fet la Generalitat, per situar la diferència de maneres de govern entre l'actual equip sociovergent i un govern republicà. Pel republicà després de la decisió de la Generalitat tocava replantejar el pla i obrir un debat sobre quin futur es vol pel barri i per Vilafranca, res més lluny de la realitat que ha dut a terme el govern, que s'ha petrificat en la defensa del seu projecte.\nPer últim Campamà va esmenar les propostes sobre habitatge del govern sociovergent, ja que li manca un rumb clar, ja que passa d'eliminar l'Oficina local d'habitatge durant el mandat passat a crear-la de nou a l'inici d'aquest. Campamà va anunciar la proposta que s'inverteixi un milió d'euros per crear un parc d'habitatge públic, i en l'elaboració del pla local d'habitatge, pendent des de fa anys.\nD'esquenes a la igualtat\nLa regidora Montse Espinosa va enumerar les polèmiques en què el govern s'ha trobat durant aquests 155 dies, com per exemple la culpabilització de les víctimes d'agressions masclistes o la minimització d'aquest tipus d'agressions durant la Festa Major. Espinosa a més va remarcar diferents propostes d'Esquerra en aquest àmbit, com diverses mocions per potenciar els punts liles, el desplegament del pla d'igualtat o l'augment del pressupost en aquesta regidoria.\nEspinosa també va plantejar la necessitat d'un pla de residus, ja que segons les dades disponibles Vilafranca no complirà amb les directives europees fet que comportarà una multa econòmica. La regidora republicana va afirmar que “esperem que en aquest cas el govern actuï i no esperi que la situació es faci insostenible”. La republicana va recordar també, com a exemple de no actuació del govern, que davant la presència de militars espanyols passejant armats per Vilafranca, es va acordar fer una declaració institucional de rebuig, fet que no s'ha produït.\nUn govern que no està a l'alçada del moment\nFinalment la regidora Mònica Hill va remarcar que l'actual govern no està a l'alçada de les circumstàncies del moment. Per Hill “155 dies després tenim un govern gris, opac i sense projecte que ha estat incapaç de presentar públicament el seu pacte de govern”. La republicana va insistir en la manca de planificació, per exemple amb la no aprovació del pla local d'habitatge o el de mobilitat, i en la nul·la intenció de buscar el consens entre les diferents forces.\nHill va ser contundent al reiterar que no “entén” que Junts per Catalunya pacti amb el PSC quan al ple opten per mirar cap una altra banda davant la repressió i “callen i no plantegen cap solució al conflicte polític”. Hill va emplaçar a JXC a donar per acabat aquest pacte de govern i va afirmar que “poden governar sols si cal” i va manifestar que “Vilafranca mereix un govern que doni resposta a la majoria republicana que existeix i que és amplia i transversal”.


Hàbits: Evitem el malbaratament alimentari\nData: Dimarts 06 d juny del 2017\nDurant aquests mesos s’ha parlat molt de quins aliments són més o menys saludable. També sobre la importància de transmetre, fomentar i ensenyar als més petits, el que simbolitza un estil de vida saludable. Però fins ara no havíem esmentat cap consell que tractes sobre el malbaratament alimentari.\nEl malbaratament alimentari es dóna quan desaprofitem i llencem aliments que encara tenen valor nutritiu. El malbaratament es refereix tant a totes les restes de menjar cuinat que llencem com al que es fa malbé o caduca a la nevera o al rebost i no hem pogut consumir. És molt important que entre tots prenguem consciència i ens comencem a fer responsables.\nLa responsabilitat és de tots, des de nosaltres com a consumidors, fins als productors i les botigues o supermercats. Entre tots el que formem part dels països desenvolupats, llencem una quantitat enorme d’aliments que comporta pèrdua de milers de tones d’aliments. Per una altra banda, països subdesenvolupats, que pateixen crisis, pobresa i gana, el malbaratament alimentari suposa un greu impacte social i ètic.\nA Catalunya es malbaraten més de 260.000 tones d'aliments a l'any, mentre que el 22% de la població catalana viu sota el llindar de la pobresa. Amb el menjar que es llença durant un any es podrien alimentar 500.000 persones. En diferents estudis s'ha comprovat que més de la meitat dels aliments que es llencen prové de les llars (81 kg a l'any en una família de dos adults i dos infants). Per això és tan important que vosaltres, pares i mares, amb el vostre exemple, feu conscients els fills que amb petits canvis de comportament i actitud tothom pot fer un consum més responsable que eviti el malbaratament i que ajudi a millorar les condicions socials i ambientals de l'entorn (Dades de la Generalitat de Catalunya - Gentcat.cat).\nA continuació, hi ha una breu descripció de determinades consideracions que hauríem de tenir present d’educar als infants i/o als nostres fills, perquè creixin aprenent a fer un consum responsable i a no malbaratar els aliments:\n- Fer que els vostres fills us ajudin a fer la llista de la compra, tenint en compte els aliments que teniu a casa i els que cal comprar, ajustant les quantitats a les persones que sou a casa.\n- Reflexionar sobre si allò que han posat a la llista de la compra és realment necessari i es podrà consumir.\n- Demanar ajuda als fills per a organitzar la nevera i el rebost, col·locant al davant el que caduca abans.\n- Posar els aliments en el congelador si preveieu que no els podreu consumir aviat.\n- Ajustar la temperatura de la nevera per aconseguir una més bona conservació dels aliments.\n- Ajustar el menjar que poseu al plat o la mida de l'entrepà que els feu per anar a l'escola al que necessiten menjar realment.\n- Acostumar a els vostres fills a acabar-se el menjar que els poseu al plat, sense deixar-hi restes.\n- Quan organitzeu festes o celebracions familiars, fer una planificació ajustada d'aliments per evitar que en quedin restes.\n- Implicar els vostres fills en la preparació de l'entrepà o la carmanyola. Fer-los conscients que no es pot llençar el menjar si en sobra; en tot cas, que el tornin a casa.\n- Elaborar amb ells un menú per a un dia de la setmana que aprofiti restes de menjars cuinats en dies anteriors, com per exemple croquetes, truites de verdures, canalons..., ja que és bo que entenguin que hi ha aliments que es poden reutilitzar.\n- Reflexionar, en el cas que dineu o sopeu fora de casa, sobre la quantitat de menjar que demanen perquè no en sobri, i si en sobra doneu exemple als vostres fills i demaneu al restaurant si us podeu endur les sobres a casa.\n- En el cas que us sobri menjar, ensenyar a fer compostatge amb les restes; pot servir com a adob per a les plantes.\n*Consideracions aplicables als adults, ja que tots som responsables del malbaratament alimentari.


Ensenyim si us plau | Catalan.Lamareschale.org\nHi ha alguna possibilitat que podria aconseguir a algú que em digui què fer... Començament amb els passos del nadó és com invertir d'alguna manera, però no tenen coneixement. Necessito saber donts de i la DO. La necessito saber què fer a on anar com fer-ho i el mínim que necessito per començar a fer-ho amb. En no és intel·ligent, però sé que tots els recursos són de molt per entendre el necessito més simplificat. Ajuda'm si us plau. Estic perdut, però en realitat li agradaria l'ajuda i l'aprecio molt. Si us plau, em am lcsphx @ yahoo. Com Gràcies i que Déu els beneeixi\nLaclamada única abundància basada en la criptocurrency\nBon dia senyor, m'agradaria que m'ajudi a esbrinar la possibilitat que aquesta moneda arribarà alguna vegada el preu presumeix d'1 mil milions d'euros per moneda.\nEl lloc és http: //www.thebillioncoin.infosir i la seva plataforma de negociació és http://www.thebillioncoin.trade\nGràcies per endavant, ja que esperen la seva presa senyor.\nHola Michael, he sentit parlar d'als mil milions de monedes (TBC), però no han pres una mirada profundament en ella. De primera vista sembla ser un esquema Ponzi i probablement no seria invertir-hi. No obstant això, no he realitzat cap anàlisi en profunditat però, així que no puc dir amb seguretat. Suggereixo fer una ullada a aquests resultsand Google tractar de construir una imatge completa per si mateix. Deixa saber el que trobi! Ofir\nEl secret brut\nDarrera actualització el 25 d'octubre de 2017 01:55\nEl seu guia és ara de 2 anys d'edat. ¿Segueix sent aplicable el 2017 i que encara obtenir un benefici?\nBé, el lloc encara s'està executant no és així? :)\nSento que les directrius generals retratats en el llibre segueixen sent rellevants avui dia també. És només que la competència es va fer més difícil.\nSóc un principiant i gaudir del seu lloc i el seu contingut. Gràcies.\nLaparició de llocs amb grans guanys\nAmb l'augment de les companyies en línia que mostren enormes beneficis a la inversió com 300%, 3000% ect; Com es pot saber una veritable companyia en línia per invertir en i sense molèsties.\nHey Phillip He editat la seva pregunta una mica. A la pregunta original s'ha parlat de les aixetes com llocs d'inversió. Les aixetes són els llocs que regalen petites quantitats de bitcoins, no són llocs d'inversió.\nEl quadre de mitjans per mostrar captcha no mha mostrat durant més de 2 setmanes què faig?\nLa caixa de mitjans per a la visualització de codi d'imatge no ha mostrat per a mi durant més de 2 setmanes i ara què faig?\nHola, si us plau referir-se a totes les preguntes de l'aixeta a la secció de comentaris a la pàgina d'aixeta. Si vostè és propietari d'una aixeta obrir un tiquet de suport a través del connector.\nEl fons dinversió simètrica\nMoltes gràcies per crear el lloc 99 Bitcoin. La informació proporcionada és útil i fàcil de comprendre. En aquest sentit ¿quina és la seva opinió respecte al fons d'inversió Simetria. El fons busca diversificar la seva inversió a través de diferents monedes. Gràcies per la teva ajuda.\nBé, al meu entendre, això és una cosa que es pogués fer per si mateixos sense haver de pagar un gestor de fons que ho faci per ells. Vaig veure l'Informe Weiss d'alguna signatura de Wall Street, que cryptocurrencies una classificació segons alguns mesuraments molt qüestionables... I l'única conclusió que podia treure era que Wall Street no coneixen el seu colze d'un forat a terra quan es tracta de la criptografia. La simetria pot ser millor que Weiss però jo no apostaria per això. Probablement només ha de fer la seva pròpia investigació i mantenir els seus propis estàndards d'encriptació - que és més segur en tot cas a més es pot estalviar un munt de diners.


Resurrecció ben avalada | Catalunya Religió\nPer Josep Maria Solà. Dc, 06/02/2019\nEn la primera carta als Corintis, Pau respon a moltes qüestions que aquests li havien plantejat. Una d’elles girava entorn la resurrecció dels morts (1Co 15,12). Alguns membres de la comunitat havien qüestionat la realitat de la resurrecció i Pau encara el tema argumentant que la resurrecció de Jesús és el fonament de tota resurrecció. La segona lectura d’aquest diumenge presenta el contingut de fe que proclama la resurrecció de Jesús ( 1Co 15,1-11).\nCorint era una ciutat grega i els corintis estaven influenciats pel dualisme platònic. Segons aquest, les coses es divideixen en dues parts, hi ha el bé i el mal, la matèria i la no matèria. El cos és una realitat material i, com a tal, no té cap importància i, fins i tot, és dolent. El cos és mortal, no així l’ànima que no és matèria i existeix abans d’haver-hi vida a la terra i seguirà existint sempre. Vistes així les coses, resultava difícil creure en la resurrecció del cos. El cos queda enrere, el que cal preservar és la vida de l’ànima.\nPel que fa als jueus que hi havia dins la comunitat de Corint, la qüestió estava dividida. El corrent farisaic no tenia cap problema en admetre la resurrecció dels morts, però no era així entre els saduceus que es resistien a creure-hi perquè consideraven que no estava fonamentada en els escrits de la Torà, el nostre Pentateuc, l’única escriptura que ells admetien. Només cal recordar la discussió amb Jesús consignada per Lluc (20,27-40).\n“Ha sigut ressuscitat al tercer dia”. La construcció de la frase en passiva fa suposar que és Déu qui ressuscita Jesús. És una expressió que trobem també en llibre dels Fets del Apòstols (2,24;3,15; 4,10, 5,30; 10,40; 13,30.33.34; 17,31) i en els escrits de Pau ( Rm 6,4.9; 10,9; 1 Co 6,145; 2Co 4,14; Gl 1,1; 1 Te 1,10). Aquesta expressió coexisteix en el Nou Testament amb la que afirma que és el mateix Jesús el qui ressuscita. La trobem en els evangelis sinòptics ( Mt 28,6; Mc 16,6; Lc 24,6.34), però sobretot en l’evangeli de Joan: “Dono la vida i desprès la recobro. Ningú no me la pren, sóc jo qui la dono lliurement. Tinc poder de donar-la i tinc poder de recobrar-la” (Jn 10,17-18). Al marge d’esbrinar quina preval sobre l’altre, el que interessa és que ambdues afirmen la realitat de la resurrecció de Jesús. És, en definitiva, allò del que Pau vol convèncer als Corintis.\nAixí com la realitat de la mort queda reblada per l’afirmació de la sepultura - realment Jesús va morir perquè fou sepultat -, la realitat de la resurrecció esdevé avalada pel fet de les aparicions. Si Jesús no hagués ressuscitat no li hauria estat possible aparèixer-se a aquells dels qui Pau en fa una llista.\nLes aparicions són les experiències de trobament dels seguidors de Jesús amb ell, un cop ressuscitat. Els textos del Nou Testament n’afirmen la realitat, però no en detallen la naturalesa. Aquestes experiències avalen la realitat de la resurrecció, per això Pau les menciona i en fa una curosa i detallada llista en la que hi figuren Pere i els dotze convertint l’experiència d’aquests en un referent i donant-li el caràcter d’experiència inaugural i emblemàtica.\nLa paraula “aparegué” tradueix el verb grec “ôpfthê”. El terme forma part de la terminologia usada en l’Antic Testament (traducció dels LXX) per parlar de les manifestacions de personatges celestials que pertanyen a l’ordre diví (Gn 12,7; 17,1; 22,14; 26,2; 35,9; 48,3; Ex 3,2; 16,10; Lv 9,23; Jt 6,12; 13,3; 1 Re 3,5; 9,2; 2Cr 1,7; 7,52). La resurrecció de Jesús inclou també la seva exaltació. Ressuscita no per tornar a una vida terrenal normal, sinó per ser sobirà messiànic en l’àmbit celestial. És per això que la resurrecció esdevé un dels pilars fonamentals de la fe cristiana i raó de ser de la vida de la comunitat.\nDiumenge 5é durant l’any. 10 de Febrer de 2019\nPau. Corintis. Resurrecció. Aparicions. Platonisme


El Canòlich Music canvia d'ubicació i recupera els dos concerts p\nEl Canòlich Music canvia d'ubicació i recupera els dos concerts per nit\nNoticies » Cultura 13 de setembre, 2016\nLa quarta edició del Canòlich Music, que tindrà lloc els dies 25 i 26 de novembre, prestarà moltes novetats, com ara una nova ubicació. A més, es recupera el format de dos concerts cada nit. Els organitzadors volen consolidar la proposta i igualar, com a mínim, el miler de visitants de l´edició anterior.\nJa és un referent en els festivals de música cristiana com ho demostra el gran nombre de joves procedents de França i Espanya que assisteixen al festival. Enguany repeteixen alguns artistes que ja formen part de la història del festival, com ara el DJ Andy Hunter, que presentarà el seu nou treball, "Presence", més intimista i social.\nEl grup Kairoi també aprofitarà per donar a conèixer els nous temes que sonaran en directe per primer cop a Sant Julià de Lòria. Una de les propostes destacades serà el grup "One", format per gent del país, creat a partir de l'experiència al festival. Mossèn Pere Chispert afirma que l'objectiu "més que la quantitat és la qualitat i mantenir les xifres". Qualifica de molt significativa la participació d'un miler de joves en un festival d'aquest format. El delegat episcopal de joventut, Lluís Plana, destaca que moltes de les propostes i millores "neixen del que la gent ens demana".\nActivitats com tallers i un espai per donar a conèixer nous talents musicals completaran el programa del festival. Els concerts tindran lloc en una vela amb més capacitat situada al Prat Nou, mentre que algunes de les activitats tindran lloc al Centre cultural lauredià.\nInforma: Joan A. Sarmiento Imatge: Sergi Linares